rejauldu/bengali-wikipedia huggingface dataset:
বানিলা কো. () হল একটি দক্ষিণ কোরিয়ান প্রসাধনী ব্র্যান্ড। ব্র্যান্ডটি 'এফ এন্ড এফ' এর মালিকানাধীন। ২০০৫ সালে 'এফ এন্ড এফ' এই ব্র্যান্ডটি প্রতিষ্ঠা করেছিল।   পণ্যসমূহ  বানিলা কো'র বিভিন্ন ধরনের প্রসাধনী পণ্যের মধ্যে রয়েছে:   ক্লিনিং বাম  স্কিন স্টার্টার প্যাক  হাইড্রেশন বুস্টার  পিল ক্লিয়ার প্যাড  এক্সফোলিয়েটিং স্ক্রাব  ফোম ক্লিনজার  স্কিন প্রাইমার  শীট মাস্ক  ঠোঁটের মেকআপ  চোখের মেকআপ  বানিলা কো'র এছাড়াও বিভিন্ন ধরণের প্রসাধনী পণ্য রয়েছে যেগুলো অ্যালকোহল, কৃত্রিম রঙ, কৃত্রিম সুগন্ধি, অপরিহার্য তেল, প্যারাবেন এবং সিলিকন মুক্ত।   মুখপাত্র এবং মডেল  ২০১১ সালের ৯ই মার্চ অভিনেত্রী মিন হিও-রিন বানিলা কো'র নতুন মডেল নিযুক্ত হন।  ২০১১ সালের ৮ই আগস্ট সিস্টার-এর হিওরিনকে বানিলা কো'র নতুন মডেল ঘোষণা করা হয়।  ২০১১ সালের ২৫শে সেপ্টেম্বর ঘোষণা করা হয়েছিল যে গার্লস জেনারেশনের জেসিকা জাংকে বানিলা কো'র নতুন মডেল ঘোষণা করা হয়।  ২০১১ সালের ২০শে জুন গায়ক রয় কিমকে বানিলা কো তাদের প্রথম পুরুষ মডেল হিসেবে ঘোষণা করে।  ২০১১ সালের ১৯শে আগস্ট সং জি-হয়োকে বানিলা কো'র নতুন মডেল ঘোষণা করা হয়।  ২০১১ সালের ২৮শে সেপ্টেম্বর গায়িকা তেইইওন (গার্লস জেনারেশন) বানিলা কো'র নতুন মুখপাত্র হিসেবে নির্বাচিত হন।  ২০১১ সালের ২১শে আগস্ট কিম মিন-কিউকে বানিলা কো'র জন্য নতুন পুরুষ মডেল নির্বাচিত করা হয়।  ২০১১ সালের ২৬শে জানুয়ারী অভিনেতা সং কাং বানিলা কো'র জন্য নতুন মডেল নির্বাচিত হন।  ২০১১ সালের ২৬শে ফেব্রুয়ারী অভিনেত্রী শিন সে-কিউং বানিলা কো'র জন্য নতুন মডেল নির্বাচিত হন।  ২০১১ সালের ২১শে অক্টোবর গায়ক জিওংহান (সেভেনটিন) বানিলা কো'র নতুন মুখপাত্র নির্বাচিত হন।   আরও দেখুন    দক্ষিণ কোরিয়ার খুচরা কোম্পানির তালিকা   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:ত্বকের যত্নের মার্কা বিষয়শ্রেণী:দক্ষিণ কোরীয় মার্কা
সনৎ কুমার মণ্ডল (জন্ম ১৪ ফেব্রুয়ারি ১৯৪২) একজন ভারতীয় রাজনীতিবিদ  এবং বিপ্লবী সমাজতান্ত্রিক দল (আরএসপি) রাজনৈতিক দলের একজন নেতা। তিনি পশ্চিমবঙ্গের জয়নগর কেন্দ্র থেকে ১৯৮০ সালে  সপ্তম লোকসভায় নির্বাচিত হন। তিনি একই আসন থেকে ১৯৮৪, ১৯৮৯, ১৯৯১, ১৯৯৬, ১৯৯৮, ১৯৯৯ এবং ২০০৪ সালে লোকসভায় পুনরায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:জয়নগর মজিলপুরের ব্যক্তি
"জনি জনি ইয়েস পাপা" () হচ্ছে একটি ইংরেজি ভাষার শিশুতোষ কবিতা। গানটি একটি শিশু সম্পর্কে, যিনি চিনি (মিষ্টিজাতীয় কিছু একটা) খাওয়ার সময় বাবার কাছে ধরা পড়ে যায়। গানটির মূলভাব/বিষয় ঠিক রেখে অথবা একের অধিক চরণ ঠিক রেখে বিভিন্ন সংস্করণে প্রকাশ করা হয়েছে।  ইতিহাস মার্কিন পণ্ডিত ও অধ্যাপক জেসিকা উইলসনের ১৯৮৯ সালের একটি বইয়ে নার্সারি ছড়াটি ১৯৮০ সালের কেনিয়ার হিসাবে উল্লেখ করা হয়েছে। চুচু টিভির প্রধান নির্বাহী বিনত চন্দরের মতে, ২০১৮ সালের মধ্যে এটি ইতোপূর্বেই ভারতে সর্বজনীন হওয়ার জন্য যথেষ্ট পুরনো হয়ে গেছে, যা ইঙ্গিত দেয় যে এটির কমপক্ষে ৬০ বছর পুরনো হবে (ভারতীয় স্বত্বাধিকার আইন অনুযায়ী); ২০১৮ সালে চন্দর লিখেছিলেন যে তিনি "এটি ছোটবেলায় শুনতেন" এবং বয়স্ক ব্যক্তিরাও এটি শিশুদের সঙ্গে শুনতেন।   গীতিকবিতা  গানটির গীত "কল অ্যান্ড রেসপন্স" বিন্যাসে, এবং "টুইংকল, টুইংকল, লিটল স্টার"-এর সুর ধারায় এটি গাওয়া হয়। গানটির মূল এবং সবচেয়ে বেশি জনপ্রিয় সংস্করণটি হল,   গানচিত্র  পলিগন ওয়েবসাইট অনুসারে, এটি প্রথম ইউটিউবে নার্সারি ছড়া হিসেবে ২০০৯ সালে শেমরক নার্সারি রাইমস চ্যানেলে প্রকাশ করা হয়েছিল। তারপরে ২০০৭ সালে গানটি প্রথম ইউটিউবে প্রকাশ করা হয়, যেখানে এটি ভারতের ফাইফ স্টার নামের একটি চকলেটের বিজ্ঞাপনে ব্যবহৃত হয়েছিল। নার্সারি ছড়াটি আবার অনেক শিক্ষনীয় বিনোদনমূলক হিসাবে ইউটিউব চ্যানেল ছোট বাচ্চাদের লক্ষ্য করে তৈরি করেছে। ২০২০ সালে ২০ আগস্ট অনুযায়ী, এই গানটি ধারণকৃত একটি ভিডিও ২০১৬ সালে লু লু কিডস কর্তৃক ইউটিউবে আপলোড করা হয়, যা ৩৭০ কোটিও বেশিবার প্রদর্শিত হয়েছে, যা এটি ইউটিউবে অষ্টম সর্বাধিক দেখা ভিডিও, পাশাপাশি দ্বিতীয় সর্বাধিক দেখা শিশুতোষ কবিতার ভিডিও এবং ইউটিউবে সবচেয়ে অপছন্দ করা শীর্ষ ১০ ভিডিওগুলোর মধ্যে অন্যতম। গানটির আরেকটি ভিডিও ২০১৪ সালে চুচু টিভি কর্তৃক আপলোড করা হয়, যা ইউটিউবে ১৭০ কোটিরও বেশিবার প্রদর্শিত হয়, আরেকটি ভিডিও ২০১৭ সালে সিভিএস থ্রিডি রাইমস কর্তৃক ইউটিউবে আপলোড করা ১২০ কোটিরও বেশিবার প্রদর্শিত হয় এবং ফামা জামা কর্তৃক আপলোড করা একটি স্প্যানিশ ভাষায় আরও একটি ভিডিও ১০০ কোটিরও বেশিবার দেখা হয়েছে। আরেকটি ভিডিও ২০১৫ সালে দ্য ডেইলি ডট কর্তৃক শিশুদের জন্য এগারোটি "অনিচ্ছাকৃতভাবে বিরক্তিকর" ইউটিউব ভিডিও হিসাবে তালিকাভুক্ত করা হয়।   তথ্যসূত্র   বিষয়শ্রেণী:ইংরেজি ভাষার গান বিষয়শ্রেণী:শিশুদের নিয়ে গান বিষয়শ্রেণী:খাদ্য সম্পর্কে গান বিষয়শ্রেণী:ইংরেজি শিশুতোষ ছড়া বিষয়শ্রেণী:জনপ্রিয় সঙ্গীত বিষয়শ্রেণী:ঐতিহ্যবাহী শিশুতোষ গান বিষয়শ্রেণী:ইংরেজ শিশুতোষ গান বিষয়শ্রেণী:কেনীয় গান বিষয়শ্রেণী:২০১৮-এর ইন্টারনেট সংস্কৃতি
২০২২ নর্থ ইস্ট অলিম্পিক গেমস হচ্ছে নর্থ ইস্ট অলিম্পিক গেমসের দ্বিতীয় আসর। এই আসরে ১৮ ধরনের খেলায় মোট ৩০০০ জনের থেকেও বেশি ক্রীড়াবিদ অংশগ্রহণ করেন।  মনিপুর এই প্রতিযোগিতায় সবচেয়ে বেশী পদক নিয়ে জয় লাভ করে যার মধ্যে ৮৮ টি স্বর্ণপদক ছিল।   ইতিহাস  ২০১৮ সালে মনিপুরে প্রথম নর্থ ইস্ট গেমসের আয়োজনের পর ২০২২ সালে অরুণাচল প্রদেশে দ্বিতীয় আসর অনুষ্ঠিত হওয়ার কথা ছিল, কিন্তু করোনা মহামারীর কারণে পিছিয়ে যায়। ২০২২ সালে মেঘালয় রাজ্য প্রতিষ্ঠার স্বর্ণজয়ন্তি উপলক্ষে এই আসরটি মেঘালয়ে অনুষ্ঠিত হয়।   শৃঙ্খল  বিভিন্ন ধরনের ক্রীড়া-প্রতিযোগিতা নিয়ে অনুষ্ঠিত এই আসরে ধনুর্বিদ্যা, কুস্তি, সাঁতার, গল্‌ফ সহ আরো অনেক প্রতিযোগিতাও অন্তর্ভুক্ত ছিল।   ফলাফল  + রাজ্যস্বর্ণরৌপ্যতাম্র মোটমনিপুর৮৮৭৫৭৭২৪০আসাম৭৯৬১৬৩২০৩অরুণাচল প্রদেশ৩৯৩৬৩৭১১২মেঘালয়৩৬৩৫৭৮১৪৯নাগাল্যান্ড১৮১৭৪৩৭৮মিজোরাম১৬৩০৬০১০৬ত্রিপুরা৪১১২৭৪২সিকিম৩১৬৩১৫০সূত্র:   তথ্যসূত্র   বিষয়শ্রেণী:নর্থ ইস্ট গেমস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  ~মহীন (আলাপ) ০৯:২২, ৩১ জানুয়ারি ২০২৫ (ইউটিসি) :সোফিয়া লিন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। যথেষ্ট মিডিয়া কভারেজ নেই। উল্লেখযোগ্য কোন পুরস্কারও পাননি। নাহিয়ানআলাপ ১৮:৫৮, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৩৯, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খানদেলা () ভারতের রাজস্থান রাজ্যের সিকার জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৮ মিটার (১০৪৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খানদেলা শহরের জনসংখ্যা হল ২২,৪৭৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে খানদেলা এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
নাসির সালমান আল উমরান (, ; জন্ম: ১৩ জুলাই ১৯৯৭; নাসির আল উমরান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল শাবাব এবং সৌদি আরব অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৮ সালে, নাসির সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।  প্রারম্ভিক জীবন নাসির সালমান আল উমরান ১৯৯৭ সালের ১৩ই জুলাই তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নাসির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ          বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড়
আযম খান বাংলার সুবাহদার ছিলেন। তিনি ১৬৩২ সাল থেকে ১৬৩৫ সাল পর্যন্ত বাংলার সুবাহদার হিসেবে দায়িত্ব পালন করেন। তিনি ইরাদাত খান নামেও পরিচিত ছিলেন।  আযম খানের আসল নাম ছিল মীর মুহম্মদ বাকির। ইরাকের অধিবাসী এই মানুষটি জাহাঙ্গীরের শাসনামলে ভারতবর্ষে এসেছিলেন। জাহাঙ্গীর তাকে খান-ই-সামান পদে নিযুক্ত করেন। এরপর, তাকে কাশ্মীরের সুবাহদার পদে নিযুক্ত করা হয়। এছাড়াও, তিনি মীর বখশী পদে নিযুক্ত হয়েছিলেন। শাহজাহান তাকে "আযম খান" উপাধিতে ভূষিত করেন ও প্রধান উজির পদে নিযুক্ত করেন।  আযম খানের শাসনামলে বাংলায় অনেক পারস্যদেশীয় ব্যক্তির আগমন ঘটেছিল। তার আমলে ইংরেজরা শাসককুলের আনুকূল্য পেয়েছিল। তার শাসনামলে বাংলার প্রশাসনিক ও সামরিক ক্ষেত্রে গোলযোগপূর্ণ পরিস্থিতির সৃষ্টি হয়েছিল কেননা, আসামের তৎকালীন রাজা প্রতাপ সিংহ কামরূপে বারবার আক্রমণ করছিলেন। ফলশ্রুতিতে, তাকে বাংলার সুবাহদারের পদ থেকে অপসারণ করা হয় ও ইসলাম খান মাশহাদিকে বাংলার সুবাহদার হিসেবে নিযুক্ত করা হয়।   তথ্যসূত্র   বিষয়শ্রেণী:বাংলার শাসক বিষয়শ্রেণী:বাংলার সুবাহদার
স্বাধীনতা ও মুক্তিযুদ্ধে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের স্বাধীনতা অর্জনের ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৯৮ সালে প্রথমবারের মতো শহীদ শেখ ফজিলাতুন্নেছা মুজিব (মরণোত্তর), শহীদ সৈয়দ নজরুল ইসলাম (মরণোত্তর), শহীদ তাজউদ্দিন আহমদ (মরণোত্তর), শহীদ ক্যাপ্টেন মনসুর আলী (মরণোত্তর), শহীদ এ. এইচ. এম. কামরুজ্জামান (মরণোত্তর), শহীদ আবদুর রব সেরনিয়াবাত (মরণোত্তর) এবং শহীদ শেখ ফজলুল হক মনি (মরণোত্তর)'কে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
তিমোতি কাস্তানিয়ে (; জন্ম: ৫ ডিসেম্বর ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৩ সালে, কাস্তানিয়ে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৪ ম্যাচে ২টি গোল করেছেন।  প্রারম্ভিক জীবন তিমোতি কাস্তানিয়ে ১৯৯৫ সালের ৫ই ডিসেম্বর তারিখে বেলজিয়ামের আরলোঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাস্তানিয়ে বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ১টি গোল করেছেন।  ২০১৮ সালের ৭ই সেপ্টেম্বর তারিখে, ২২ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী কাস্তানিয়ে স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3018178 ম্যাচটি বেলজিয়াম ৪–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্তানিয়ে সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০১৮  ২  ০ ২০১৯  ৫  ২ ২০২০  ৪  ০ ২০২১  ১০  ০ ২০২২  ৩  ০ সর্বমোট  ২৪  ২  তথ্যসূত্র  বহিঃসংযোগ                       বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:রয়্যাল এক্সেলসিয়র ভিরতোঁর খেলোয়াড় বিষয়শ্রেণী:এফএ কাপ ফাইনালের খেলোয়াড় বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড়
রাধিকাপুর রেলওয়ে স্টেশন ভারতের পশ্চিমবঙ্গের , উত্তর দিনাজপুর জেলার রাধিকাপুরের একটি স্টেশন। এটি বাংলাদেশ-ভারত সীমান্তে একটি সক্রিয় রেল ট্রানজিট সিস্টেম। এর একটি ভারত-বাংলাদেশ স্থল সীমান্ত চেকপয়েন্ট এবং পণ্য পরিবহনের জন্য একটি স্থল শুল্ক স্টেশন রয়েছে।   ইতিহাস  ১৯৮৯ সালে আসাম বিহার রাজ্য রেলপথটি পার্বতীপুর, বর্তমানে বাংলাদেশ থেকে কাটিহার পর্যন্ত মিটার-গেজ রেলপথটি প্রসারিত করে। ১৯৪৮-১৯৫০ সালে, আসাম রেল লিঙ্ক প্রকল্পের অংশ হিসাবে, ফকিরাগ্রাম - কিশানগঞ্জ সেক্টরটি উত্তর পূর্ব রেল নেটওয়ার্কের সাথে বারসইতে সংযুক্ত ছিল। ১৯৬০ দশকের শুরুর দিকে  ব্রড-গেজ রেলপথ রূপান্তরিত হতে শুরু করে।  ২০০৬ সালে বারসোই-রাধিকাপুর সেক্টরটি ব্রডগেজে রূপান্তর করা হয়।    তথ্যসূত্র      বহিঃ    রাধিকাপুরে ট্রেন বিষয়শ্রেণী:কাটিহার রেলওয়ে বিভাগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতের রেলওয়ে স্টেশন বিষয়শ্রেণী:উত্তর দিনাজপুর জেলার রেলওয়ে স্টেশন
১৯১৭ ক্লাবটি ছিল সমাজতন্ত্রীদের জন্য একটি ক্লাব যা ২০শ শতাব্দীর প্রথম দিকে সেন্ট্রাল লন্ডনের ৪ জেরার্ড স্ট্রিট, সোহোতে মিলিত হয়েছিল। এটি ১৯১৭ সালের ডিসেম্বরে লিওনার্ড উলফ এবং অলিভার স্ট্রাচি দ্বারা প্রতিষ্ঠিত হয়েছিল। যদিও এটির নামটি ১৯১৭ সালের ফেব্রুয়ারি বিপ্লবকে চিহ্নিত করেছিল, এটি একটি বলশেভিক ক্লাব ছিল না এবং বেশিরভাগ লেবার পার্টির সদস্যদের সাথে ইউনিয়ন অফ ডেমোক্রেটিক কন্ট্রোলের কিছু লিবারেল পার্টির সদস্য এবং শিল্পকলার কিছু ব্যক্তিত্ব, বিশেষ করে ব্লুমসবারি সেট।Margaret 'Esipinasse, Dictionary of Labour Biography (vol. 5), pp. 100–102.  ক্লাবটির লক্ষ্য ছিল বামপন্থী যারা লন্ডনের ভদ্রলোকদের ক্লাবের খরচ বহন করতে অক্ষম, বা যারা রাজনৈতিক কারণে তাদের সাথে যোগ দিতে চাননি তাদের সদস্যপদ আকর্ষণ করা। এটি আকর্ষণীয় বক্তাদের জন্য পরিচিত হয়ে ওঠে, বিশেষ করে রাজনৈতিক বিষয়ে, তবে নিম্নমানের খাবারের জন্য।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর ইতিহাস
thumb|বিষ্ণু গজেন্দ্রকে উদ্ধার করেন গজেন্দ্রমোক্ষ () বা গজেন্দ্রের মুক্তি হল হিন্দুধর্মের  পৌরাণিক কিংবদন্তি। এটি দেবতা বিষ্ণুর একটি বিখ্যাত অবদান। কিংবদন্তিটি পরীক্ষিতের অনুরোধে শুক রাজা পরীক্ষিতের কাছে বর্ণনা করেছিলেন।  ভাগবত পুরাণের ৮ম স্কন্ধ অনুসারে, বিষ্ণু গজেন্দ্র নামে হাতিকে কুমিরের খপ্পর থেকে রক্ষা করার জন্য পৃথিবীতে নেমে আসেন, যা বিকল্পভাবে মকর বা হুহু নামে পরিচিত, এবং বিষ্ণুর সাহায্যে, গজেন্দ্র জন্ম ও মৃত্যুর চক্র থেকে মোক্ষ বা মুক্তি লাভ করেন। গজেন্দ্র সাহায্য পাওয়ার আশায় বিষ্ণুর নিকট যে প্রার্থনাটি করেছিলেন তা বিষ্ণুর প্রশংসায় গজেন্দ্র স্তূতি নামে একটি বিখ্যাত স্তোত্র হয়ে ওঠে। এই স্তোত্রটি পরবর্তীতে বিষ্ণু সহস্রনামের প্রথম এবং প্রধান স্তোত্র হিসেবে অন্তর্ভুক্ত করা হয়।  কিংবদন্তি thumb|জীবন বা গজেন্দ্র মোক্ষ থেকে গজেন্দ্রের মুক্তি  গজেন্দ্র, তার আগের জীবনে, ইন্দ্রদ্যুম্ন ছিলেন, একজন মহান রাজা যিনি বিষ্ণুর ভক্ত ছিলেন। একদিন, অগস্ত্য, একজন মহান ঋষি রাজার সাথে দেখা করতে এসেছিলেন, কিন্তু ইন্দ্রদ্যুম্ন বসে রইলেন, ঋষিকে যথাযথ সম্মানের সাথে গ্রহণ করতে উঠতে অস্বীকার করলেন। অগস্ত্য ইরাটেম ছিলেন এবং লক্ষ্য করেছিলেন যে পরাক্রমশালী রাজা, তার ভাল কাজের মহানুভবতা সত্ত্বেও, এখনও অহঙ্কার বা অহংকারের চিহ্ন রয়েছে এবং তিনি রাজাকে প্রকাশ করেছিলেন যে, তার পরবর্তী জন্মে, তিনি হাতি হিসাবে জন্মগ্রহণ করবেন, এবং সেই আকারে তিনি কঠিন উপায়ে শিখবেন যে নিজেকে ত্যাগ করতে হবে এবং ঈশ্বরের কাছে আত্মসমর্পণ করতে হবে।  কুমির, তার আগের জন্মে, হুহু নামে একজন গন্ধর্ব রাজা ছিল। ঋষি দেবল রাজাকে দেখতে এসেছিলেন, এবং যখন তারা দুজন স্নান করছিল এবং দেবল সূর্য দেবতার কাছে প্রার্থনা করছিলেন, তখন রাজা মজা করার জন্য ঋষির পা টেনে ধরলেন। ঋষি ক্ষিপ্ত হয়ে রাজাকে অভিশাপ দিলেন যেন তিনি তার পরবর্তী জীবনে কুমির হবেন। অনুতপ্ত রাজা ঋষির কাছে ক্ষমা প্রার্থনা করলেন। দেবলা ব্যাখ্যা করেছিলেন যে তিনি অভিশাপটি ফিরিয়ে দিতে পারবেন না; যাইহোক, তিনি হুহুকে জানিয়েছিলেন যে বিষ্ণু তাকে কুমির হিসাবে হত্যা করবেন এবং জন্ম ও মৃত্যুর চক্র থেকে মুক্তি দেবেন। প্রতীকতা thumb|গজেন্দ্রমোক্ষের প্রতীকী মূর্তি গজেন্দ্রের কিংবদন্তি হল বৈষ্ণবধর্মের অবিচ্ছেদ্য থিম এবং এর মহান প্রতীকী মূল্য রয়েছে: গজেন্দ্র হল মানুষ, কুমির হল পাপ, এবং হ্রদের ঘোলা জল হল সংসার। গজেন্দ্রমোক্ষের প্রতীকী অর্থ হল যে বস্তুবাদী আকাঙ্ক্ষা, অজ্ঞতা ও পাপ এই পৃথিবীতে কর্মের একটি অন্তহীন শৃঙ্খল তৈরি করে এবং কর্দমাক্ত পুকুরে আটকে থাকা অসহায় হাতির উপর কুমির শিকারের মতো। মানুষ এইভাবে মৃত্যু ও পুনর্জন্মের ক্রমাগত চক্রে আটকে থাকে সেই দিন পর্যন্ত যখন তারা এই সৃষ্টির সবকিছুর বাইরে তাকাতে পারে এবং শেষ পর্যন্ত নিজেকে পরম সত্তা, বিষ্ণুর কাছে সমর্পণ করতে পারে।  তথ্যসূত্র   বহিঃসংযোগ   Gajendra Moksha (pdf) English translation  বিষয়শ্রেণী:বিষ্ণুর রূপ বিষয়শ্রেণী:পুরাণ বিষয়শ্রেণী:পৌরাণিক হাতি বিষয়শ্রেণী:হিন্দুধর্মে হাতি
দক্ষিণ খোরাসান প্রদেশ () পূর্ব ইরানের একটি প্রদেশ। এর রাজধানী বির্জান্দ। অন্যান্য বড় শহরের মধ্যে আছে ফেরদৌস এবং খাএন।  দক্ষিণ খোরাসান প্রদেশ ৭টি কাউন্টি নিয়ে গঠিত:  বির্জান্দ, ফেরদৌস, খাএন, সারায়ান, নেহবান্দান, দার্মিয়ান এবং সার্বিশেহ।  ২০০৪ সালে তৎকালীন খোরাসান প্রদেশকে ভেঙে যে তিনটি নতুন প্রদেশ গঠন করা হয়, তাদের মধ্যে দক্ষিণ খোরাসান প্রদেশ একটি।   আরও দেখুন   বিষয়শ্রেণী:ইরানের প্রদেশ
আবদুল্লাহ বিন তারিক ছিলেন ইসলামের নবী মুহাম্মদের একজন সহচর বা সাহাবা।Mubarakpuri, The sealed nectar: biography of the Noble Prophet , pp. 350-351. আল রাজি অভিযানের সময় তিনি নিহত হন। ৬২৫ খ্রিস্টাব্দে Mubarakpuri, The Sealed Nectar, p. 187. (online) কিছু লোক মুহাম্মদকে অনুরোধ করে যে তাদেরকে ইসলাম শেখানোর জন্য কিছু প্রশিক্ষক প্রেরণ করুন, কিন্তু মুহাম্মদের অনুসারীদের দ্বারা খালিদ বিন সুফিয়ানকে হত্যার প্রতিশোধ নিতে খুজায়মাহের দুটি উপজাতি তাদেরকে ঘুষ প্রদান করে যেন তারা যেন তাদেরকে হত্যা করে এবং তারা আসিম ইবনে থাবিতকে হত্যা করার পর মুসলমানদের হত্যা করেছিল, (online) হুদাইল তার মাথা বিক্রি করতে চেয়েছিল।  তবে, মুসলমানরা মুশরিকদের প্রতিশ্রুতি বিশ্বাস করতে প্রত্যাখ্যান করেছিল এবং লড়াই করেছিল। জায়েদ বিন আল দাসিন্নাহ, খুবাইব বিন আদি এবং আবদুল্লাহ বিন তারিক ব্যতীত সমস্ত মুসলমানকে হত্যা করা হয়েছিল। এই তিনজন আত্মসমর্পণ করেন এবং তাদের মক্কায় বিক্রি করার জন্য বন্দী হিসাবে নেওয়া হয়।   আরও দেখুন   মুহাম্মাদের নেতৃত্বে যুদ্ধের তালিকা   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:৭ম শতাব্দীর আরব ব্যক্তি
হাইলাকান্দি বিমানক্ষেত্র হল ভারতে যুদ্ধকালীন সময়ে মার্কিন যুক্তরাষ্ট্র সেনাবাহিনীর বায়ুসেনা নির্মিত বিমানক্ষেত্র, যা ১৯৪৪-১৯৪৫ সালে বার্মা সামরিক অভিযানের সময় এটি ব্যবহৃত হয়েছিল। এটি এখন পরিত্যক্ত অবস্থায় পড়ে আছে। হাইলাকান্দি ভারতের আসাম রাজ্যের একটি জেলা।  ইতিহাস বিমানক্ষেত্রটি হল প্রথম বায়ু কমান্ডো শাখার আবাসস্থল ছিল, এই ভিত্তিতে ১৯৪৪ সালের মার্চে গঠিত হয়। এই ইউনিটতে মার্কিন যুক্তরাষ্ট্রের সেনাবাহিনীর বায়ুসেনা শাখার যোদ্ধা, বোম্বারদের, পরিবহন, সামরিক গ্লাইডার ছিল এবং ছোট বিমানগুলি পরিচালনা করা হত দ্বিতীয় বিশ্বযুদ্ধে দক্ষিণ-পূর্ব এশিয়ার রণক্ষেত্রে। তারা মার্কিন যুক্তরাষ্ট্রের দশম বায়ুসেনার অংশ ছিল ব্রিটিশ চতুর্দশ সেনা ঘনিষ্ট বায়ুসেনা সমর্থন প্রদান করে বার্মা সামরিক অভিযান চালিয়েছিলেন।  বায়ু কমান্ডো শাখা সাধারণ প্রয়োজনে আবিভূত হয়ে ছিলেন। হালকা বিমানগুলি উদ্বাসন এবং পুনঃসরবরাহ করতে সক্ষম ব্রিটিশ লং রেঞ্জ পেট্রোল (LRP) শাখাগুলি প্রয়োজনীয়তার মাধ্যমে সমর্থন করেছিল, তাই আদর করে তারা ডাকতেন চিন্দিটস। যোদ্ধাদের প্রাণঘাতী অগ্নিশিখা ও বোম্বারদের পরিবহন, গ্লাইডার এবং হালকা বিমান যৌক্তিক অস্ত্রোপচার বহন করত, এই সংগঠন যুদ্ধের জন্য শত্রুপক্ষের লাইনের পিছনে নিখুঁতভাবে পৌঁছায়।  একসময় স্থানান্তরিত হয়, ১৯৪৪ সালের ২০ মে আসানসোল বিমানক্ষেত্রটি গঠিত হয় এবং বিশ্বযুদ্ধে অবশিষ্ট অপ্রয়োজনীয় কার্যকলাপ করার জন্য বিমানক্ষেত্রটি ব্যবহৃত করা হত।  তথ্যসূত্র   Maurer, Maurer. Air Force Combat Units Of World War II. Maxwell Air Force Base, Alabama: Office of Air Force History, 1983.    www.pacificwrecks.com - Hailakandi keyword search  বহিঃসংযোগ  বিষয়শ্রেণী:আসামের বিমানবন্দর বিষয়শ্রেণী:১৯৪৪ স্থাপিত বিমানবন্দর বিষয়শ্রেণী:মার্কিন যুক্তরাষ্ট্র সেনাবাহিনীর বায়ুসেনা বিষয়শ্রেণী:১৯৪৪-এ ভারতে প্রতিষ্ঠিত বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র বিষয়শ্রেণী:২০শ শতাব্দীতে ভারতের স্থাপত্য
আন্তঃকশেরুকা চাকতি মেরুদন্ডের সংশ্লিষ্ট কশেরুকার মধ্যে থাকে।এরা তন্তুময় তরুণাস্থি(fibrocartilaginous) সন্ধি গঠনের মাধ্যমে কশেরুকার মধ্যে সঞ্চালনে ভূমিকা রাখে,কশেরুকাগুলিকে একত্রে রাখে এবং ঝাঁকি প্রতিরোধ(shock absorber) করে।  গঠন  থাম্ব|250px|আন্তঃকশেরুকা চাকতি সহ গ্রীবাদেশীয় কশেরুকা  আন্তঃকশেরুকা চাকতি বহিঃস্থ অ্যানুলাস ফাইব্রোসাস এবং অন্তঃস্থ নিউক্লিয়াস পালপোসাস সহযোগে গঠিত।অ্যানুলাস ফাইব্রোসাস একটি তন্তুজ তরুণাস্থি।অ্যানুলার তন্তু চাপকে চাকতির চারদিকে সমানভাবে ছড়িয়ে দেয়।নিউক্লিয়াস ঝাঁকি প্রতিরোধক হিসেবে কাজ করে এবং দুটি কশেরুকাকে পৃথক রাখে।নিউক্লিয়াস পালপোসাসের স্থানচ্যুতি হলে হলে চাকতির নিকটবর্তী স্নায়ুতে চাপ প্রয়োগ করে ,যাকে স্থানচ্যুত চাকতি (Prolapsed Disc) বলে।সায়াটিক স্নায়ুর উপর চাপ দিলে সায়াটিকা নামক রোগের উদ্ভব হয়।  প্রতি জোড়া কশেরুকার মধ্যে একটি চাকতি থাকে,ব্যতিক্রম প্রথম গ্রীবাদেশীয় কশেরুকা-অ্যাটলাস।মানবদেহে ২৩ টি চাকতি আছে-৬টি গ্রীবায়,১২টি বক্ষে,৫টি কটিতে।  ক্লিনিক্যাল গুরুত্ব  থাম্ব|আন্তঃকশেরুকা চাকতিতে স্কোলিওসিস রোগের প্রভাব।   ক্ষয়ে যাওয়া  ৪০ বছরের পূর্বে প্রায় ২৫% মানুষের চাকতিত ক্ষয় দেখা যায়।৪০ বছরের পরে ৬০% এর ও বেশি মানুষ MRI তে চাকতি ক্ষয়ের প্রমাণ পাওয়া যায়।  বয়স হবার এবং চাকতি ক্ষয়ের একটি প্রভাব হল নিউক্লিয়াস পালপোসাস শুকাতে শুরু করে এবং ম্যাট্রিক্সে প্রোটিওগ্লাইকেনের পরিমাণ কমতে থাকে।এভাবে ঝাঁকি প্রতিরোধের ক্ষমতা কমে যায়।এটি মানুষের উচ্চতা হ্রাসের জন্য আংশিক দায়ী।অ্যানুলাস ফাইব্রোসাস দূর্বল হয়ে পড়ে এবং ছিঁড়ে যাবার ঝুঁকি থাকে।   তথ্যসূত্র    External links    আন্তঃকশেরুকা চাকতি  আন্তঃকশেরুকা চাকতি    বিষয়শ্রেণী:অস্থি তন্ত্র বিষয়শ্রেণী:মেরুদন্ডের অস্থি বিষয়শ্রেণী:কঙ্কালতন্ত্র বিষয়শ্রেণী:কোমল কলা
থাম্ব| বিধ্বস্ত হওয়ার আগে লেস্টার অ্যাপার্টমেন্ট ছিল মার্কিন যুক্তরাষ্ট্রের ওয়াশিংটনের সিয়াটেলের বিকন হিলের পশ্চিম দিকে অবস্থিত একটি ভবন। এটি ১৯১০-১৯১১ সালে নির্মিত হয়েছিল, মূলত বিশ্বের বৃহত্তম পতিতালয় হওয়ার উদ্দেশ্যে। কেলেঙ্কারি (এবং মহিলাদের ভোটাধিকার David Wilma, Gill, Hiram C. (1866–1919), HistoryLink.org Essay 2755, 27 October 2000. Accessed 22 January 2007.) ও অন্যান্য চাপে সিয়াটলের মেয়র হিরাম গিল ভবনটিকে একটি সাধারণ অ্যাপার্টমেন্ট হাউসে রূপান্তরিত করেছিল। ১৯৫১ সালে একটি বি-৫০ সুপারফোর্ট্রেস বিমান এতে বিধ্বস্ত হয়, যার ফলে ভবনটি ধ্বংস হয়ে যায়।   মন্তব্য    বহিঃসংযোগ    লেস্টার অ্যাপার্টমেন্ট, সিয়াটেল, 13 আগস্ট, 1951, ইউনিভার্সিটি অফ ওয়াশিংটন লাইব্রেরিতে বিমান দুর্ঘটনার পরে ভিড় জড়ো হয়েছিল (ছবি)  অ্যালান জে. স্টেইন, B-50 বোম্বার বোয়িং ফিল্ডের কাছে লেস্টার অ্যাপার্টমেন্টে বিধ্বস্ত হয়, 13 আগস্ট, 1951-এ 11 জন নিহত হয়, হিস্ট্রিলিঙ্ক, 2 অক্টোবর, 2002। বিষয়শ্রেণী:মার্কিন যুক্তরাষ্ট্রের পতিতালয়